**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo TURTO PERDAVIMO MOLĖTŲ „Saulutės“ vaikų lopšeliui-darželiui**

2016 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 26 punktu ir 4 dalimi, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktu, 3.1 papunkčiu ir atsižvelgdama į Molėtų „Saulutės“ vaikų lopšelio - darželio 2016 m. spalio 7 d. raštą Nr. V8-43 „Dėl patalpų perdavimo“ bei į Molėtų menų mokyklos direktoriaus 2016 m. rugsėjo 1 d. įsakymą Nr. V1-50 „Dėl patalpų pripažinimo nereikalingomis ir jų perdavimo“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų „Saulutės“ vaikų lopšeliui – darželiui, kodas 191231861, savarankiškajai savivaldybės funkcijai – ikimokyklinio ugdymo, neformaliojo vaikų švietimo ir užimtumo organizavimui - įgyvendinti Savivaldybei nuosavybės teise priklausančias ir šiuo metu Molėtų menų mokyklos patikėjimo teise valdomas 265,46 kv. m ploto patalpas (patalpų indeksai: R-14, 1-61, 1-63, 1-65, 1-74, 1-76, 1-77, 1-78, 1-79) ir 67,59 kv. m ploto bendro naudojimo patalpas (patalpų indeksai: R-7, 1-18, 1-20, 1-30, 1-31, 1-60) pastate – lopšelyje-darželyje (registro Nr. 44/1317906, unikalus Nr. 6298-2000-4018), esančiame adresu: Molėtai, Liepų g. 11, patikėjimo teise valdyti, naudoti ir disponuoti jomis. Patalpų įsigijimo vertė 36867,79 Eur, likutinė vertė 2016 m. spalio 1 d. – 25073,92 Eur.
2. Įgalioti Molėtų menų mokyklos direktorių Kazimierą Tučinską pasirašyti 1 punkte nurodyto turto perdavimo - priėmimo aktą.
3. Pripažinti netekusiu galios Molėtų rajono savivaldybės tarybos 2011 m. spalio 20 d. sprendimą Nr. B1-197 „Dėl patalpų perdavimo Molėtų menų mokyklai“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras